פירוש נוסף ערך זה עוסק בעיר בטקסס. אם התכוונתם למשמעות אחרת, ראו סן אנטוניו (פירושונים).

**סן אנטוניו** (באנגלית: **San Antonio**) היא העיר השנייה בגודלה במדינת טקסס, והשביעית בגודלה בארצות הברית. העיר שוכנת בדרום טקסס, והיא שער הכניסה התרבותי אל דרום-מערב ארצות הברית. העיר היא מושב מחוז בקסאר. בהערכה לשנת 2019 מתגוררים בעיר 1,547,253 תושבים. קצב גידול האוכלוסייה בסן אנטוניו הוא בין הגבוהים בארצות הברית (רביעית בקצב הגידול בין השנים 2000–2006). במטרופולין סן אנטוניו מתגוררים כ-2 מיליון תושבים, והיא המטרופולין ה-28 בגודלה בארצות הברית.

בעיר ישנה נוכחות צבאית גדולה - היא ביתם של מבצר סם יוסטון, בסיס חיל האוויר לקלנד, בסיס חיל האוויר רנדולף והבסיס העירוני ברוקס. העיר היא ביתו של מרכז הרפואה של דרום טקסס, המרכז המחקרי והטיפולי היחיד באזור דרום טקסס.

בעיר מבקרים כ-20 מיליון תיירים מדי שנה. אתרי התיירות העיקריים בעיר הם מבצר אלמו בו נערך קרב אלמו, מדרכת נהר מפורסמת, תרבויות האלמו והטקסאנו, עולם המים של סן אנטוניו, ופארק השעשועים סיקס פלאגס פיאסטה טקסס. העיר היא גם ביתו של מוזיאון האמנות המודרנית הראשון בטקסס, מוזיאון מריון קוגלר מקניי. בסמיכות לעיר מצוי הפארק הלאומי אתרי המיסיון בסן אנטוניו, הכולל ארבעה מיסיונים, שהוכר כאתר מורשת עולמית.

היסטוריה
--------

אינדיאנים התגוררו בסביבה בזמן שלפני הגעת האירופים. המתיישבים האירופים הראשונים היו חוקרים ומיסיונרים קתולים ספרדים שהגיעו לאזור בשנת 1691. הם ביקרו במקום בתאריך 13 ביוני, יום החג של אנטוניוס מפדובה, ולכן הם קראו למקום על שמו. ספרד החליטה להקים התיישבות במקום, והבנייה החלה בשנת 1718. סנט אנטוניו הפכה לעיר הספרדית הגדולה ביותר בטקסס.

בשנות ה-30 של המאה ה-19 הייתה חלק מרפובליקת טקסס, שהפכה בשנת 1845 למדינה ה-28 בארצות הברית. לאחר מכן האזור הפך לחזית במלחמת ארצות הברית–מקסיקו, שפגעה רבות בעיר, וגרמה לירידה של כשני שלישים באוכלוסייתה.

לאחר מלחמת האזרחים האמריקנית, העיר שגשגה כמרכז של תעשיית הבקר. במהלך התקופה סן אנטוניו נשארה עיר גבול, דבר שהשפיע על תערובת האוכלוסייה הייחודית שלה. מאז סוף המאה ה-20 החלה צמיחה מהירה בכמות התושבים.

בעיר התרחש אסון מהגרים בו נהרגו עשרות אנשים.

אקלים
-----

בדרך כלל מזג האוויר חמים והקיצים לחים, אחת לשנתיים שלוש בערך יורד שלג, אך הצטברותו על הקרקע נדירה. חורפים שלמים עשויים לחלוף ללא שלג. על פי נתוני השירות המטאורולוגי היו בעיר 32 מקרי שלג בלבד ב-122 השנים האחרונות. בפעם האחרונה נצפה שלג בעיר בדצמבר 2017 כאשר 5 ס"מ נצברו על הקרקע. שיא כמות של שלג בעיר אירע בינואר 1985 כאשר הצטברו 41 ס"מ של שלג.

עם זאת, האזור מועד לעיתים לשיטפונות, באוקטובר 1998 אירע אחד מאירועי השיטפון היקרים ביותר בתולדות ארצות הברית עם נזק מוערך של כ-750 מיליון דולר וכ-32 מקרי מוות. ביולי 2002 ירדו 35 ס"מ של גשם שהביאו לשיטפונות ולמותם של 12 בני אדם.

יולי אוגוסט הם החודשים החמים בעיר עם ממוצע של 35 מעלות. הטמפרטורה הגבוהה ביותר שנרשמה בעיר הייתה 44 מעלות צלזיוס ב-5 בספטמבר 2000. החודש הקריר ביותר הוא ינואר. הטמפרטורה הנמוכה ביותר שנרשמה בעיר הייתה מינוס 18 מעלות ב-31 בינואר 1949.

פוליטיקה
--------

מועצת העיר מורכבת מעשרה נציגים הנבחרים בעשרה מחוזות בחירה השווים באוכלוסייתם. ישנה הגבלה על אורך הכהונה וחבר מועצת העיר לא יכול לכהן יותר מ-4 קדנציות בסך הכל ובחירות מתקיימות כל שנתיים. ראש העיר הנוכחי הוא רון נירנברג.

דמוגרפיה
--------

28.5% מאוכלוסיית העיר הם בני מתחת ל-18, 10.8% בין 18 ל-24, 30.8% בין 25 ל-44, 19.4% בין 45 ל-65, ו-10.4% מגיל 65 ומעלה. 48% מהאוכלוסייה הם גברים ו-52% נשים.

ההכנסה הממוצעת למשק בית בעיר היא 36,214 דולר, כ-14% מהמשפחות בעיר נמצאות מתחת לקו העוני.

בשנת 1874 בעיר הוקם בית כנסת. בשנת 2000 נפתח מוזיאון הזיכרון לשואה של סן אנטוניו.

גזע
---

נכון ל-2010:

* 72.6% לבנים
* 6.9% אפרו-אמריקאים
* 2.4% אסייתיים
* 0.9% אינדיאנים
* 3.4%- 2 גזעים או יותר

פשע
---

בתחילת שנות ה-80 החל לעלות הפשע בעיר, בשנת 1983 הייתה העיר במקום העשירי במספר מקרי הרצח בטקסס עם 18.5 מקרי רצח ל-100 אלף תושבים. בין השנים 1987 ל-1994 מספר הנערים שנעצרו בגין החזקת נשק לא חוקי, הוכפל. בסוף שנת 1993 הגיעה העיר לכמות מקרי המוות הגבוהה בהיסטוריה עם 230 מקרי רצח. בשנת 2016 הגיעה העיר לכ-151 מקרי רצח, הכמות הגבוהה ביתר מזה 20 שנה. רוב מקרי הרצח בעיר היו גברים היספנים ואפרו אמריקאים בגילי 18–29, 40% מהמקרים קשורים לעסקאות סמים ולסכסוכים בתוך המשפחה.

ערים תאומות
-----------

* ספרדספרד לאס פאלמאס דה גראן קנריה, האיים הקנריים, ספרד
* ספרדספרד סנטה קרוס דה טנריפה, האיים הקנריים, ספרד
* מקסיקומקסיקו גוודלחרה, מקסיקו
* מקסיקומקסיקו מונטריי, מקסיקו (מ־1992)
* קוריאה הדרומיתקוריאה הדרומית קוואנגג'ו, קוריאה הדרומית
* טאיוואןטאיוואן גאושיונג, טאיוואן
* מקסיקומקסיקו מונטריי, מקסיקו
* הודוהודו צ'נאי, הודו
* הרפובליקה העממית של סיןהרפובליקה העממית של סין וושי, הרפובליקה העממית של סין
* נמיביהנמיביה וינדהוק, נמיביה

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **סן אנטוניו** |
| ויקישיתוף תמונות ומדיה בוויקישיתוף: **סן אנטוניו** |

* 

* אתר האינטרנט הרשמי של סן אנטוניו (באנגלית)
* סן אנטוניו, ברשת החברתית אקס (טוויטר)
* סן אנטוניו, באתר אנציקלופדיה בריטניקה (באנגלית)
* סן אנטוניו (טקסס), דף שער בספרייה הלאומית

| דגל טקססדגל טקסס מדינת טקסס |
| --- |
| בירת המדינה | אוסטין |  |
| אזורים גאוגרפיים | ביג בנד • עמק ריו גראנדה • מטרופולין דאלאס-פורט וורת'-ארלינגטון |
| היישובים הגדולים ביותר | יוסטון • סן אנטוניו • דאלאס • אוסטין • פורט וורת' • אל פאסו • ארלינגטון • קורפוס כריסטי • פלאנו • לארדו • לאבק • גרלנד • אירווינג • אמרילו • גרנד פריירי • בראונסוויל • פסדינה • מקיני • מסקיט • קילין |
| נושאים נוספים | מחוזות • סמלים • היסטוריה • דמוגרפיה • יהדות טקסס |


| הערים הגדולות של ארצות הבריתאומדן רשמי מתאריך 1 ביולי 2021 |
| --- |
| 
1. ↑  USA: States and Major Cities
 |
|  | דירוג | שם | מדינה | אוכלוסייה | דירוג | שם | מדינה | אוכלוסייה |  |
| ניו יורקניו יורקלוס אנג'לסלוס אנג'לס |
| 1 | ניו יורק | ניו יורק | 8,467,513 | 11 | אוסטין | טקסס | 964,177 | שיקגושיקגויוסטוןיוסטון |
| 2 | לוס אנג'לס | קליפורניה | 3,849,297 | 12 | ג'קסונוויל | פלורידה | 954,614 |
| 3 | שיקגו | אילינוי | 2,696,555 | 13 | פורט וורת' | טקסס | 935,508 |
| 4 | יוסטון | טקסס | 2,288,250 | 14 | קולומבוס | אוהיו | 906,528 |
| 5 | פיניקס | אריזונה | 1,624,569 | 15 | אינדיאנפוליס | אינדיאנה | 882,039 |
| 6 | פילדלפיה | פנסילבניה | 1,576,251 | 16 | שארלוט | קרוליינה הצפונית | 879,709 |
| 7 | סן אנטוניו | טקסס | 1,451,853 | 17 | סן פרנסיסקו | קליפורניה | 815,201 |
| 8 | סן דייגו | קליפורניה | 1,381,611 | 18 | סיאטל | וושינגטון | 733,919 |
| 9 | דאלאס | טקסס | 1,288,457 | 19 | דנוור | קולורדו | 711,463 |
| 10 | סן חוזה | קליפורניה | 983,489 | 20 | אוקלהומה סיטי | אוקלהומה | 687,725 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561808305171
* BNE: XX451411
* BnF: cb122278859 (data)
* GND: 4124107-1
* ISNI: 0000 0004 0398 4914
* LCCN: n79054641
* MusicBrainz: a6f7157a-bfab-49e8-a22b-240ade4552ca
* NARA: 10045892
* NKC: ge307149
* SUDOC: 078067634
* VIAF: 153426020
* WorldCat: lccn-n79054641

 |